Source: http://docplayer.fi/8835205-Pahojen-poikien-piiri.html
Timestamp: 2017-09-20 22:09:48+00:00
Document Index: 3524425

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Pahojen poikien piiri - PDF
Pahojen poikien piiri
Download "Pahojen poikien piiri"
1 TARJA HILDEN-PAAJANEN Pahojen poikien piiri Joensuun skinien epäilty rikollisuus English abstract A c t a U n i v e r s i t a t i s T a m p e r e n s i s 1059 T a m p e r e U n i v e r s i t y P r e s s Tampere 2005
2 AKATEEMINEN VÄITÖSKIRJA Tampereen yliopisto Sosiologian ja sosiaalipsykologian laitos Myynti Tiedekirjakauppa TAJU PL Tampereen yliopisto Kannen suunnittelu Juha Siro Puh. (03) Fax (03) Graafinen suunnittelu ja taitto Marita Alanko Painettu väitöskirja Acta Universitatis Tamperensis 1059 ISBN ISSN Sähköinen väitöskirja Acta Electronica Universitatis Tamperensis 409 ISBN X ISSN X Tampereen Yliopistopaino Oy Juvenes Print Tampere 2005
3 Alkusanat YTM Tarja Hilden-Paajasen väitöskirjaksi tarkoittamalle käsikirjoitukselle Pahojen poikien piiri: Joensuun skinien epäilty rikollisuus vuosina myönnettiin julkaisulupa Tampereen yliopiston Yhteiskuntatieteellisen tiedekunnan tiedekuntaneuvoston ko kouksessa Päätös perustui esitarkastajien dosentti Tapio Kuuren ja professori Paavo Uusitalon lausuntoihin. Väitöstilaisuutta ei ehditty järjestää, koska Tarja Hilden-Paajanen menehtyi vaikean diabeteksen murtamana vastaisena yönä. Tarja ehti viimeistellä ja valmistella väitöskirjansa tähän muotoon, jossa se nyt ilmestyy. Ainoastaan esipuhe jäi kesken.
5 ESIPUHE Kyllä olen lähes perillä. Väitöstilaisuuden jälkeen tiedän päässeeni tavoit teeseen, jota kohti olen kulkenut syksystä 1998 asti. Tuona aikana olen väitöskirjan työstämisen, siis tieteen tekemisen, lisäksi aviooitunut, muuttanut Joensuun kaupungin sisällä neljä kertaa, muuttanut Joensuusta Tampereelle, vaihtanut Joensuun yliopiston Tampereen yliopistoon ja vaihtanut opaskoiraakin. Aika on edustanut jälkimodernille ominaista liikettä ja muutosta, ja välillä olen tuntenut itseni matkalaiseksi vailla stabiilia tilaa (Simmel *). Matka on tieteen tekemisen oppimisprosessin lisäksi ollut matka itseymmärrykseen ja sosiologina voinen sanoa, matka ymmärrykseen itsestä osana yhteisöä. Tieteen tekemisen oppimisprosessi ja itseymmärrys ovat kohdanneet vastaan tulleiden vaikeuksien kautta. Sokeana tieteen tekijänä olen poikennut muista ja tuntenut itseni välillä hyvinkin yksinäiseksi. Olen kuitenkin oppinut nuorelle aloittelevalle tutkijalle tärkeän asian, joka liittyy omaan asemaan tutkimusprojektissa. Joensuun projektiin liittynyttä tilannetta en omasta puolestani tule toistamaan. Tunsin itseni poissuljetuksi, enkä saanut tarvitsemaani ohjausta. Vaikeuksiin liittyy matkan aikana koettua iloa ja onnistumista sekä näiden lisäksi lojaalia työtoveruutta, jota vasta sittemmin olen oppinut arvostamaan. Haluan lämpimästi kiittää skiniprojektista tuttuja kollegojani Sini Perhoa ja Anne Mari Keskisaloa siitä avusta ja lojaaliudesta, jota sain heiltä tutkimukseni alkuvaiheessa. Suurkiitos myös kannustuksesta, jonka tarpeellisuutta ei voi unohtaa. Muistan lämmöllä myuös Karjalan Tutkimuslaitoksen tutkijoita, joiden kanssa vietin monta mieluista ilon hetkeä toivottavasti linnan henki on yhä tallella. Joensuussa merkittävänä yhteistyökumppaneina ovat toimineet kaupungin nuorisotoimenjohtaja Jouni Erola, * Jaakko Honka-Hallila sekä * Reima Kukkonen. Heiltä olen saanut arvokasta tietoa kaupungin skinitilanteesta sekä toteutetuista operaatioista suurkiitos siitä.
6 Tampereella olen tuntenut tulleeni tieteen tekemisenosalta kotiin. Tampereen yliopiston sosiologian ja sosiaalipsykologian laitos on tarjonnut erinomaiset puitteet ja tarvitsemani avun tutkimukseni loppuunsaattamiseksi. Suurkiitos onnistumisesta kuuluu ohjaajalleni, professori Ilkka Armiselle sekä tutkimusavustajanani toimineelle YTM Kari Toloselle. Lisäksi haluan kiittää laitoksen 6 PAHOJEN POIKIEN PIIRI
7 SISÄLLYS Abstract 15 1 JOHDANTO Joensuun skinit -tutkimushanke Skineistä skiniyteen Skinit maailmalla ja Suomessa Leviäminen Yhdysvaltoihin Muu Eurooppa Skinit Suomessa Skiniys poliittinen polarisaatioko? Tielle skiniyteen miksi? Skini-ilmiö ja Joensuun rasismi Pakolaisten saapuminen ja syntyneet ongelmat Rasistisen rikollisuuden määrällinen vaihtelu Joensuussa Kolme sukupolvea skinejä Skinit ja rasistisen materiaalin levittäminen Skini-ilmiön syistä Joensuussa Joensuu ja skininationalismi Joensuun ulkomaalaisväestö Joensuun työttömyysaste Yhteenveto Rikollisuuden esiintyvyys valtakunnallista vertailua Skinirikollisuus Joensuussa Skinirikollisuus verrattuna muuhun nuorisorikollisuuteen Yhteenveto: skinirikollisuuden luonteesta Tutkimuksen rakenne 49 SISÄLLYS 7
8 2 SKINHEAD-RIKOLLISUUS TEORIOIDEN VALOSSA Rikollisuuden selitysmalleista Psykologinen ja sosiaalipsykologinen kriminologia Nuorten rikollisuus narsistinen persoonallisuushäiriökö? Juha Siltala ja sopeutumaton rikollinen Rikollisuus symbolisena ongelman ratkaisuna Skinheadit ja rikollisen toiminnan maskuliinisuus Perhetausta selittäjänä Yhteenveto Sosiologiset teoriat Anomia Sosiaalinen disorganisaatio ja vyöhyketeoriat Sosiaalinen kontrolli Sosiaalisen oppimisen teoria Leimaamisteoria Alakulttuuriteoria ja jengitutkimus Sanders ja rikollisen teon tilannesidonnaisuus Neutralisaatioteoria ja rikollisen teon oikeutus Skinit tutkimuskirjallisuudessa Yhteenveto 89 3 TUTKIMUSASETEL MASTA JA TUTKIMUSTEHTÄVÄSTÄ Vaikea tutkimuskohde Tutkimusaineistosta Ongelmallinen aineiston hankintaprosessi Aineistosta tutkittaviin ja tutkimuskohteeseen Poissaolevat tytöt Tutkimusongelma ja kysymyksenasettelu Kvantitatiivinen kysymyksenasettelu Kvalitatiivinen kysymyksenasettelu Aineiston kattavuus 99 8 PAHOJEN POIKIEN PIIRI
9 4 METODI Aineiston luonteesta Esitutkinta ja rikosprosessi Epäillyn asema esitutkinnassa Kuulustelutilanne: epäillyn ja kuulustelijan dialogi? Rikollinen alakulttuuri ja rehellisyyden vaatimus Aineiston uskottavuus Aineiston puutteellisuuksista Epäilty ja kuulustelun uskottavuus Piilorikollisuuden ongelma Esitutkintapöytäkirjat tutkimusaineistona miksi? Aineiston heikkouksista Rikos fakta ja sosiaalinen konstruktio Kvantitatiivinen tutkimusote Kvalitatiivinen tutkimusote Faktanäkökulma JOENSUUN SKINIEN RIKOL LISUUS VUOSINA Yksittäiset rikosepäilyt Rikosten ajallinen vaihtelu Rikosten vuosittainen vaihtelu Rikosten kuukausittainen ja viikonpäivittäinen vaihtelu Rikosten tapahtuma-ajankohta/vuorokaudenaika Rikosten tapahtumapaikka Katu: avoimen tilan dynamiikkaa Rikoslajit Väkivaltarikokset Väkivaltarikokset, määrällinen tarkastelu Väkivaltarikokset - tavallinen tarina 142 SISÄLLYS 9
10 Sattuman sanelema väkivalta Kostoon perustuva väkivalta Joukkotappelu Skinien keskinäinen väkivalta Lähisuhdeväkivalta Rasistinen väkivalta Yhteenveto Omaisuusrikokset: varastamista ja vahingoittamista Varkausrikokset Yksin sattumalta ja suunnitellen Hyvin suunniteltu on puoleksi tehty Anastettu omaisuus ja sen arvo Kohteena moottoriajoneuvot Petokseen ja erehdyttämiseen liittyvät rikokset Yhteenveto Vahingontekorikokset Vahingontekorikoksiin liittyvä rasistisuus Omaisuusrikokset: yhteenveto Muut rikokset Liikenteeseen ja ajoneuvoon liittyvät rikokset Aseisiin liittyvät rikokset Alkoholiin, huumaus- ja lääkeaineisiin liittyvät rikokset Muut Muut rikokset Rasistisesta rikollisuudesta Rasististen rikosten lukumäärä Rasististen rikosten tapahtumapaikat Yhteenveto Asianomistajista eli rikoksen uhreista Asianomistajien määrä Uhrien ikä Yritys rikoksen kohteena ja uhrin ammatti Ulkomaalaista syntyperää olevat uhrit Asianomistajat: yhteenveto Rikoksesta epäillyn ja uhrin välisestä suhteesta Epäillyn ja uhrin alkoholistatuksesta Yhteenveto PAHOJEN POIKIEN PIIRI
11 6 SKINIEN JÄRJESTÄYTYMINEN JA HIERARKIA Skinien kerhohuoneisto Kiihottaminen kansanryhmää vastaan skinien kerhotoiminnassa Skinien kerhotoiminta Skinien kannanottoja Suomen ulkomaalaispolitiikasta Skinien sisäinen järjestäytyminen Rikosten jakautuminen eri asemassa olevien kesken Rivijäsenet Yhteenveto rivijäsenistä Punaisen merkin haltijat Yhteenveto punaisen merkin haltijoista Hopeisen merkin haltijat Yhteenveto hopeisen merkin haltijoista Lopuksi Yhteenveto SKINIT JA RIKOLLISTEN TEKOJEN MOTIIVIT Kysymys syyllisyydestä; myöntäminen vai kieltäminen? Epäillyn toimintastrategia 1: Syyllisyyden suora myöntämi nen Epäillyn toimintastrategia 2: Kumpi voittaa? Epäillyn toimintastrategia 3: Syyllisyyden kieltäminen Kokemus ja strategiat Motiivit: perusteluista oikeutukseen Motiivi 1: Rasismi Motiivi 2: Kosto Kosto ja rasismi Kosto ja kaverin kokema vääryys Kosto muun kuin skinin puolesta Skinien julkilausumat rikosten motiivit Syistä perusteluiden ja neutraloinnin kautta oikeu tukseen Oikeuttamisstrategia 1: Uhrin syyllistäminen Oikeuttamisstrategia 2: Puolustaminen 244 SISÄLLYS 11
12 7.3.3 Oikeuttamisstrategia 3: Unohtaminen ja alkoholi Oikeuttamisstrategia 4: Olosuhteet Voiko suunnittelulla legitimoida rikoksen? Yhteenveto Motiiveista oikeutukseen YHTEENVETO Skinirikokset Perusteltu rikollisuus Lokaalisesta ilmiöstä globaaliin ulottuvuuteen Joensuun skinitilanteesta 2000-luvulla Aatteella vai aatteetta? Joensuulainen rasismi ja sen yhteys skiniliikkeeseen 264 LÄHTEET 267 LIITTEET PAHOJEN POIKIEN PIIRI
13 Taulukot ja liitteet Taulukko 1: Ulkomaalaisväestö Taulukko 2: Joensuun ulkomaalaiset Taulukko 3: Ulkomaalaisten osuus asukasluvusta (%) 41 Taulukko 4: Joensuun työttömyysaste Taulukko 5: Työttömyysaste (%) 43 Taulukko 6: Rikosepäilyt/ 1000 asukasta ja nuorta Taulukko 7: Skinirikollisuus ja muu nuorisorikollisuus: rikoslakirikokset ja muut rikokset Taulukko 8: Rikosten lukumäärä Taulukko 9: Rikosten lukumäärä eri kuukausina 129 Taulukko 10: Rikosten lukumäärä eri viikonpäivinä 130 Taulukko 11: Rikosten lukumäärä eri kelloaikoina 131 Taulukko 12: Rikosten lukumäärä keskusta/lähiö 133 Taulukko 13: Rikosten lukumäärä sisällä/ulkona 133 Taulukko 14: Rikosten tapahtumapaikka 135 Taulukko 15: Rikokset rikoslajiryhmittäin 138 Taulukko 16: Rikokset rikoslajeittain 138 Taulukko 17: Väkivaltarikokset 141 Taulukko 18: Varkausrikokset 153 Taulukko 19: Vahingontekorikokset 154 Taulukko 20: Muut rikokset ryhmittäin 176 Taulukko 21: Liikenteeseen ja ajoneuvoon liittyvät rikokset 177 Taulukko 22: Aseisiin liittyvät rikokset 179 Taulukko 23: Alkoholiin, huumaus- ja lääkeaineisiin liittyvät rikokset 180 Taulukko 24: Muut muut rikokset 181 Taulukko 25: Rasistiset rikokset Taulukko 26: Rasistiset rikokset rikoslajeittain 184 Taulukko 27: Rasistiset rikokset keskusta/ taajama 185 Taulukko 28: Rasististen rikosten tapahtumapaikka 186 Taulukko 29: Asianomistajat ikäryhmittäin 189 SISÄLLYS 13
14 Taulukko 30: Henkilöasianomistajan ammatti 191 Taulukko 31: Asianomistajan kansalaisuus 192 Taulukko 32: Skini Taulukko 33: Skini Taulukko 34: Skini Taulukko 35: Skini Taulukko 36: Skini Taulukko 37: Skini Taulukko 38: Skini Taulukko 39: Skini Taulukko 40: Skini Liite 1: Skinien rikosnimikkeet 279 Liite 2: Tutkittujen henkilöiden sosiodemografinen tausta 280 Liitetaulukko 1: Ikä ensimmäisen rikoksen kuulusteluhetkellä 281 Liitetaulukko 2: Ammatti 282 Liitetaulukko 3: vuotiaitten rikoslakirikokset rikoslajiryhmittäin (%) 283 Liitetaulukko 4: vuotiaitten rikoslakirikokset rikoslajeittain (%) PAHOJEN POIKIEN PIIRI
15 ABSTRACT The skinheads of Joensuu have been internationally known since the American bascetball-player left Joensuu because of threat of skinhead violence. This was in mid 1990 s when the group rose from a certain part of Joensuu. The main concern of the study is the skinheads under suspicion of the crimes which have been committed during the years The crimes have been studied in police s preliminary investigation reports of the time period. There have been 310 investigation reports and 48 skinheads who have been suspected of 424 crimes during the time-period. The questions of interest are: 1. How many acts taken by the skinheads of Joensuu have lead to preliminary investigation during the time-period ? Is any year spesific compared with other years? 2. What is the amount of violent crime suspects, property crime suspects and other crime suspects in the total? 3. What are the most common places and times for suspected crimes to happen? 4. What is the amount of rasist crime suspects in the total? Quantitative analysis is grounded on description based on questions above. The qualitative analysis is based on the hearings of the suspects. Skinheads have used certain strategies and methods in the hearings and the purpose of strategies has been to get rid of the case as easily as possible. Skinheads have four strategies to explain and justify their suspected crimes: accusing the victim for the crime, defending oneself or friends, forgetting and alcohol and circumstances. To these strategies can be referred with neutralization Matza has talked about. Theoretically skinheads are seen as a gang with certain style common to subculture. Skinheads have three dimensions to maintain skinhead ABSTRACT 15
16 habitus: style, habits and action. Skinhead-style reminds of workingclass style and masculinity. Skinheads also act most masculinely and committing crimes is specific part of their action. Most of the crimes suspected are violent ones (39%), but the amount of analogous property crimes (37%) does not differ essentially from the amount of violent crimes. As skinheads are known violent and rude masculines committing raw assaults, this challenges the power of violent crimes. The main factor in suspected skinhead-crimes is the change of occasionality and planning. Violent crimes are either more or less planned acts based on revenge or occasional violent assaults spontaneously committed. Both crimes can be racist ones (11%). The best definition of skinhead-crimes is the occasional situationality which means the situation for committing crime appears as the occasionally actors, victims and proper circumstances meet. The skinheads of Joensuu seem to remind their brothers in Sweden both skinhead-groups act spontaneously, drink and deliver alcohol in huge amounts and have not restrict political or ideological aims. To hit somebody either foreigner or native, it does not make any sense to their action. The skinheads of Joensuu are a group of young males, who have organized and developed a rank position (three-step rank). They also have expressed some ideological thoughts with fascism, nationalism and darwinism. They also share similar experiences of economical depression and refugees in the beginning of 1990 s. Thus they have taken the role of defender and set to defend and protect their area, hometown and homeland from outsiders, refugees and other foreigners. 16 PAHOJEN POIKIEN PIIRI
17 1 JOHDANTO Tämä tutkimus on osa laajempaa, Suomen Akatemian rahoittamaa tutkimushanketta Joensuun skinit yhteisön tuote?, joka käynnistyi vuonna Tutkimushanke kohdistui Joensuun kaupungin ja lähikuntien skinheadeihin, jotka 1990-luvun alussa herättivät toiminnallaan huomiota kaupungin katukuvassa. Tutkimushankkeen lähtökohtana oli laaja-alainen yhteiskuntatieteellinen lähestymistapa, jossa huomioitiin ilmiön syntyyn vaikuttaneet makro- ja mikrotason tekijät. Skiniliike nosti niin ideologisilla kannanotoillaan kuin propagoinnillaan esille tiettyjä yhteiskunnallisia epäkohtia, mikä herätti skinejä kohtaan myös myönteistä suhtautumista 1990-luvun alussa. Runsaan ja väkivaltaisen rikollisuuden tultua julkisuuteen suhtautuminen muuttui kielteisen kriittiseksi. Tässä tutkimuksessa tarkastellaan skinien rikollisuutta, heidän tekemiään rikoksia ja rikosten kontekstia, sekä skinien itsensä ilmaisemia perusteluja tekemilleen rikoksille. Tutkimuksen tarkoituksena on pyrkiä ymmärtämään 1990-luvun jälkipuoliskon Joensuussa vaikuttaneiden skinien rikollisuutta sekä muuta toimintaa. Ymmärtävä tutkimusote ei kuitenkaan tarkoita tutkittavan ilmiön hyväksymistä, vaan sen hahmottamista tietyn ajanjakson yhteiskunnallisessa kontekstissa. Johdannossa lähdetään liikkeelle Joensuun skinit -tutkimushankkeesta. Sitten pohditaan skini-ilmiön syntyä ja nuorten skineiksi liittymisen syitä. Skiniliikkeen nousu jäljitetään sen syntysijoille Englantiin, ja tarkastellaan myös sen levinneisyyttä maailmanlaajuisesti. Sitten tarkastelun painopiste palautetaan joensuulaiseen kontekstiin. Skinien nousu juuri Joensuussa kontekstualisoidaan kaupungin väestö- ja elinkeinorakenteen muutosten tarkastelulla. Paikallisilla tekijöillä oli vaikutuksensa rasistiseen ilmapiiriin ja skinien nousuun. Luvun lopuksi tarkastellaan skinien rikollisuuden erityisyyttä vuosina verrattuna Joensuun kaupungin muuhun nuorisorikollisuuteen. Skinirikollisuuden mahdollisia vaikutuksia Joensuun nuorisorikollisuuden määrään ja laatuun selvitetään vertaamalla Joensuun nuorten rikollisosallistumista valtakunnalliseen tasoon. JOHDANTO 17
18 1.1 Joensuun skinit -tutkimushanke 1990-luvun alkupuolella skinien rasistiset mielenilmaukset ja heidän väkivaltaiset yhteenottonsa pakolaisten kanssa herättivät Joensuun asukkaiden, päättäjien ja median mielenkiinnon. Kiinnostus kohdistui vahvasti skini-ilmiön syihin ja kyseisen nuorisokulttuurin jäsenten motiiveihin. Mikä sai tietyt nuoret lähtemään mukaan toimintaan ja pukemaan ylleen skinikulttuurista kertovat vaatteet sekä ajelemaan hiuksensa? Vuonna 1998 käynnistettiin pääosin Suomen Akatemian rahoittama tutkimushanke paneutumaan skini-ilmiön syihin ja seurauksiin. Hankkeessa työskenteli alun perin neljä tutkijaa: projektin vastaava tutkija YTT dosentti Vesa Puuronen, YTT tutkija Päivi Harinen, YTM tutkija Tarja Hilden ja YTM tutkija Sini Perho. Keväällä 1999 mukaan tuli pro gradu -tutkielmaansa valmisteleva kasvatustieteiden ylioppilas Anne- Mari Keskisalo. Jokaiselle tutkijalle oli määritelty tutkimus-alue, jonka kautta tutkittavaa ilmiötä, skinejä, pyrittiin tarkastelemaan. Vesa Puurosen tutkimusalue liittyi skini-ilmiön yhteiskunnalliseen, ideologiseen ja alakulttuuriseen kontekstiin, Päivi Harisen skinien perheisiin, Tarja Hildenin skinien tekemiin rikoksiin ja Sini Perhon skiniydestä kiinnostuneisiin nuoriin. Anne-Mari Keskisalo keskittyi tarkastelemaan maahanmuuttajanuorten kohtaamia vaikeuksia luokkahuonekontekstissa koulussa, jossa maahanmuuttajanuoret oli integroitu yhteen muiden nuorten kanssa. Kaikkiaan tutkimushankkeessa pyrittiin tarkastelemaan skini-ilmiötä mahdollisimman laaja-alaisesti alakulttuurisesta, ideologisesta ja toiminnallisesta perspektiivistä. Huomion kohteeksi otettiin skinien ideologia, alakulttuuri, heidän perheensä, rikollinen toimintansa sekä potentiaaliset alakulttuuriin rekrytoitavissa olevat nuoret. Kaikkea kolmea edellä mainittua aluetta sivuaa Vesa Puurosen toimittama Valkoisen vallan lähettiläät: rasismin arkea ja arjen rasismia. Teoksessa tarkastellaan skiniyden juuria niin maailmanlaajuisesti kuin Joensuun kaupunginkin suhteen, sekä skinien kulttuuria heidän käyttämiensä symbolien ja kannattamansa ideologian perspektiivistä (Puuronen 2001b). Skiniyttä tarkastellaan myös skinien tekemien rikosten kautta (Hilden 2001), skiniydestä kiinnostuneiden nuorten näkemysten perusteella (Perho 2001) sekä skinien äitien kokemusten kautta (Harinen 2001). Tarkastelun kohteina ovat myös olleet skinejä koskeva lehtikirjoit- 18 PAHOJEN POIKIEN PIIRI
19 telu (Harinen, Heikkilä & Hyvönen 2001) sekä Exit-projekti (Harinen, Keskisalo & Perho 2001). Tutkimushankkeen aikana tuotettujen julkaisujen tarkoituksena on ollut kunkin tutkijan tehtäväalueen kuvaaminen sekä mahdollisimman seikkaperäisen tiedon välittäminen niin sanotusta skini-ilmiöstä ja sen suhteesta Joensuun kaupunkiin. Lisäksi skinien alakulttuurista kiinnostuneista nuorista on projektissa tehty pro gradu -tutkielma, jossa Sini Perho on tarkastellut nuorten sitoutumista ja kiinnittymistä alakulttuuriin initiaation perspektiivistä (Perho 2000). Lisäksi Anne-Mari Keskisalo on tehnyt pro gradu -tutkielman (Keskisalo 2001) maahanmuuttajanuorten kohtaamisesta muiden nuorten kanssa luokkahuoneympäristössä. 1.2 Skineistä skiniyteen Eri tutkijoiden käsitteen skini määritelmät eivät olennaisesti ole poikenneet toisistaan. Skini viittaa henkilöön, joka on omaksunut skinikulttuurin ulkoisen tyylin, arvot, ideologian sekä toimintakulttuurin, ja noudattaa näitä niin pukeutumisessaan kuin toiminnassaankin (Clarke 1976; Brake 1985; Christensen 1994; Knight 1982). Joensuulaiset skinit ovat pääosin olleet niin sanottuja White Power -skinejä, jotka ovat äärioikeistolaisesti suuntautuneita ja ilmaisevat ideologiaansa aggressiivisen väkivaltaisesti. Tätä ryhmää vastustamaan on syntynyt kansainvälinen SHARP (skinheads against racial prejudice) -liike, joka toimii kaikissa Pohjoismaissa, Yhdysvalloissa ja Englannissa. Lisäksi on muitakin skiniliikkeitä, joiden toiminta ei ole samalla tavoin poliittisesti eikä aggressiivisesti suuntautunutta. Näistä esimerkkeinä ovat Saksassa toimivat, vasemmistolaisesti suuntautuneet Red-skinit, Yhdysvaltojen homoskinit (Puuronen 2001a, 13 14) sekä pelkästään tyylillisesti skiniyttä ilmentävät kosmeettiset skinit (Luukka & Muukkonen 1997). Skiniydellä ymmärretään tässä tutkimuksessa skinikulttuurin sisäistämistä, mikä tarkoittaa tietynlaisen tyylin, toiminnan, ideologian ja arvomaailman omaksumista. Lisäksi skiniyden nähdään rakentuvan kolmen toisiinsa kytkeytyvän ulottuvuuden sisäistämisestä, ja nämä ovat tyyli, tavat sekä toiminta. JOHDANTO 19
20 1.2.1 Skinit maailmalla ja Suomessa Brittitutkijat, erityisesti Birminghamin koulukuntaan lukeutunut John Clarke, katsovat skinheadien alakulttuurin syntyneen Lontoon työväen luokan kaupunginosissa 1960-luvun loppupuolella. Skinien alakulttuuri nousi työväenluokan huonoimmassa sosiaalisessa asemassa olevien joukosta, joka oli joutunut kohtaamaan englantilaisen yhteiskunnan rakennemuutoksen rankimmin. Perinteiset työväenluokan asuinalueet olivat tuolloin hajoamassa, mikä vaikutti myös perhe- ja sukulaissuhteiden löystymiseen. Lisäksi taloudellinen matalasuhdanne sitä seuranneen työttömyyden kanssa heikensivät ihmisten sosioekonomista asemaa. Myös työväenluokkataustaisten nuorten työnsaantimahdollisuudet olivat heikentyneet monien tuotantoalojen lakkautettua tai supistettua toimintaansa. (Clarke 1976) Skiniliike syntyi osaltaan protestoimaan yhteiskunnallista muutosprosessia, jossa traditionaaliset työväenluokkaiset arvot murenivat, ja tilalle nousi uusia, työväen luokan asemaa horjuttaneita suuntauksia. Skinien toimintaa on sekä määrittänyt että värittänyt runsas väkivalta ja rikollinen toiminta. Skinit osallistuivat jo 1960-luvun loppupuolen Lontoossa jalkapallohuliganismiin, minkä katsottiin olevan seurausta yrityksestä korjata ja luoda uudelleen rakennemuutoksessa hajonnut (työväen) yhteisö. Englantilaisskinit olivat tuolloin sitoutuneita tiettyyn kaupunginosaan sekä tiettyyn työväen arvoja ylläpitävään kulttuuriin. Jalkapallo on traditionaalisesti kuulunut brittiläiseen työväenkulttuuriin, ja skinien on tulkittu hulinoinnillaan puolustaneen aluetta ja jalkapalloseurojen edustamaa työväenyhteisöä. (mt.) Skinit osallistuivat myös uuden nousunsa jälkeen 1970-luvun loppupuolella ja 1980-luvun alussa jalkapallohuliganismiin Britannian jalkapalloseurojen suosimissa kaupungeissa kuten Liverpoolissa ja Manchesterissa. (Brake 1985, 76.) Skinit osallistuivat myös saman vuosikymmenen lopussa Bristolin ja Lontoon nuorisomellakoihin sekä lukuisiin katsomotappeluihin (Puuronen 2001a, 13). Toinen alueen puolustamiseen liittynyt missio 1960-luvun loppupuolen brittiskineillä kohdistui maahan saapuneisiin siirtolaisiin, joita he pitivät uhkana paikallisia yhteisöjään kohtaan. Lisäksi skinien väkivalta kohdistui homoihin ja muihin alakulttuureihin kuuluneisiin nuoriin, erityisesti hippeihin. Skinit katsoivat homojen edustaneen miehisyyden ja maskuliinisuuden vieroksuntaa, mistä syystä nämä joutuivat hyökkäysten kohteeksi. Hipit puolestaan saivat skinien vihan osakseen 20 PAHOJEN POIKIEN PIIRI
21 aristokraattisten, työtä vieroksuviksi katsottujen arvojensa takia, olivathan skinit sitoutuneet eetokseltaan vahvasti työväenluokkaan varsinkin työmoraalin osalta. (Brake 1980; Marshall 1994.) Skinikulttuuri näytti kadonneen katukuvasta Brittein saarilla luvun alkupuolella, ja Michael Braken (1980) mukaan tähän vaikutti ympäröivän yhteisön suhtautuminen. Niin opettajat kouluissa, työnantajat, poliisi kuin muutkin viranomaiset alkoivat suhtautua kriittisesti skinikulttuurin kannattajiin, ja monet kannattajista päättivät luopua ainakin kulttuurin ulkoisista tunnusmerkeistä. Kriittinen asenne Brittein saarilla ei kuitenkaan estänyt skinikulttuuria leviämästä entiseen Englannin siirtomaahan, Australiaan, jossa se David Mooren mukaan saavutti jalansijaa juuri 1970-luvulla (Moore 1994, 11). Liikkeen maan alle painuminen ja näennäinen heikkeneminen toisaalla brittiläisessä kulttuurissa ei estänyt liikkeen nousua toisella mantereella. Britanniassa skinien uusi nousu sai alkunsa 1970-luvun loppupuolella punkaallon vanavedessä. Skinien musiikkimieltymys kohdistui tuolloin punkperustaiseen oi-musiikkiin, mistä se sittemmin eriytyi sisällöllisesti omaleimaisemmaksi, rasistisia ja siirtolaisvihamielisiä elementtejä sisältäväksi musiikiksi (Söderholm 1987). Uuden ja vanhan skiniliikkeen väliset erot johtuivat yhteiskunnallisista tekijöistä, joista huomionarvoiseksi osoittautui 1970-luvulla vallinnut nuorisotyöttömyys. Skinien oman arvostruktuurin muuttumisen saattoi nähdä siirtymisenä perinteisistä työväenluokan ja paikalliskulttuurien arvoista kohti kansallisia arvoja ja nationalistista ideologiaa. (mt.) National Front rekrytoi skinejä Englannissa joukkoonsa propagandallaan, jossa siirtolaisia syytettiin työttömyydestä ja sosiaalisista sekä muista yhteiskunnallisista ongelmista. Brittiskinit ovat siis olleet skiniliikkeen alkuunsysääjiä, ja heidän arvostruktuurinsa perusta oli työväenkulttuurissa ja paikallisissa yhteisöissä. Sittemmin liike on muuttunut kansallisemmaksi ja kansainvälisemmäksi saatuaan vaikutteita muualle levinneistä skiniliikkeistä Leviäminen Yhdysvaltoihin Myös Yhdysvalloissa skiniliike nosti päätään punkaallon myötä luvun alkupuolella. Vuonna 1984 perustettiin Yhdysvaltojen ensimmäiseksi uusnatsien ideologiaa myötäileväksi skiniliikkeeksi kutsuttu Romantic violence -niminen ryhmä. Mark Hammin (1993, 39 40) mukaan ensimmäiset rasistisesti suuntautuneet skinit eivät toimineet JOHDANTO 21
22 organisoituneesti, mikä olisi edellyttänyt arvoperustaista toiminnan suunnittelua ja kanavoimista. Ryhmä muodostui nuorista miehistä, joilla oli enemmän tai vähemmän vaikeita sekä mentaalisia että emotionaalisia ongelmia. Varsinaisesti amerikkalainen skiniliike aloitti toimintansa vuonna Malli niin pukeutumiselle, ideologialle kuin toiminnallekin otettiin Britannian skineiltä. Sittemmin Yhdysvalloissa toiminnan ohjat on ottanut käsiinsä Tom Metzger, joka on onnistunut houkuttelemaan äärioikeistolaiseen ryhmäänsä lukuisia työväenluokkaisia nuoria ja organisoimaan sekä verkostoimaan skiniliikettä. Lisäksi mediasta on Yhdysvalloissa tullut merkittävä ideologian sekä niin musiikin kuin muidenkin skinituotteiden välityskanava. Metzgerin mukaan skiniyden ei kuitenkaan välttämättä tarvitse näkyä pinnalta, jotta tulisi todistetuksi sen olevan olennainen osa identiteettiä. It s under the skin, hän toteaa. (mts. 52.) Mark Hamm esittää tilastollisen katsauksen skinien tekemistä rikoksista 1980-luvun Yhdysvalloissa. Tuolloin skinit ovat osallistuneet 121: een joko seksuaalisiin tai etnisiin vähemmistöihin kohdistuneeseen murhaan kaupunkialueilla. Vuosikymmen sisältää myös 302 rasistista skinien tekemää hyökkäystä ja 301 murhapolttoa. (mts. 3.) Vaikka Yhdysvaltojen laajuus, väestön tiheys ja jatkuvasti kasvava rikollisuus huomioidaan, ovat skinien tekemät väkivaltarikokset sekä määrällisesti että laadullisesti erityisen raskaita. Henkirikosten suuri määrä antaa perusteita sille, että Mark Hamm määrittelee skinit terroristiseksi nuorisokulttuuriksi (mts. 65). Amerikkalaiset skinit ovat laajojen ja tehokkaiden välityskanavien ansiosta runsaslukuisia sekä hyvin organisoituneita. Amerikkalaisiin kumppaneihinsa verrattuna niin Suomen kuin Joensuunkin skinit ovat maltillisempia. Joensuun skinit eivät tarkasteluajanjakson aikana osallistuneet yhteenkään kuolemaan johtaneeseen henkirikokseen (taulukko 17), yksi skineistä tosin joutui vastaamaan syytteeseen tapon yrityksestä, kun hän poliisin pysähtymismerkkiä huomioimatta ajoi eteenpäin ja lähestulkoon merkkiä näyttäneen poliisin päälle. Suomalaisia skinejä ei rikosten laadun perusteella voi nimittää terroristiryhmäksi. Lisäksi suomalaiset skinit ovat iältään Yhdysvaltalaisia skinejä nuorempia. Suomen skineissä on harvoin yli 20-vuotiaita skiniydelle omistautuneita kavereita. Tosin veteraanisarjaan kuuluvia on, poikkeuksethan vahvistavat säännön. Monilla skineillä on jälkikasvua, jota kasvatetaan aatteen hengessä. 22 PAHOJEN POIKIEN PIIRI
23 1.2.3 Muu Eurooppa Äärioikeistolaiset liikkeet alkoivat 1980-luvun alussa houkutella skinejä riveihinsä Euroopassa, minkä vaikutuksesta skinikulttuuri levisi Saksaan, Ranskaan, Espanjaan ja muihin Keski-Euroopan maihin sekä Pohjoismaihin. (Lähteenmaa 1991; Lehmus 1990; Söderholm 1987.) 1990-luvulle tultaessa skiniliike oli levinnyt ja levisi yhä Itä-Euroopan entisiin sosialistisiin maihin, kuten Unkariin, Tsekkiin, Slovakiaan ja entisen DDR:n alueelle. Näille alueille on muodostunut jyrkän äärioikeistolaisia ja rasistisia skinhead-ryhmiä. Myös Venäjällä on järjestäytynyt 1990-luvun alusta lähtien nuorison joukossa skinhead-ryhmiä, joita on Moskovassa, Pietarissa ja esimerkiksi Karjalan tasavallan pääkaupungissa Petroskoissa. (Puuronen 2001a, 12.) Uusfasismi nousi ja voimistui myös Skandinavian maista Norjassa ja Ruotsissa, sekä Euroopassa Saksassa ja Ranskassa 1980-luvun loppupuolella. Maahanmuuttajiin kohdistetut hyökkäykset lisääntyivät nopeasti. Skandinaavisia rasistisia ryhmittymiä tutkineen Tore Bjørgon (2002) mukaan uusnatsien liike Ruotsissa on erityisen voimakas. Siihen kuuluu hänen mukaansa yli 3000 jäsentä ja runsaasti kannattajia. Uusnatsit ovat Bjørgon mukaan saavuttaneet Ruotsissa tukevan jalansijan, sillä mukana ei ole pelkästään nuoria, identiteettiään etsiviä jäseniä, vaan myös vakaassa yhteiskunnallisessa asemassa olevia, iältään vanhempia eri ammattialojen edustajia. Tilanne on Norjassa erilainen. Siellä uusnatsien lukumäärä jää jäseneen, ja liike on heikko sekä Ruotsiin verrattuna huonommin organisoitunut. Lisäksi Norjan skinit ovat paikallisia pienehköjä ryhmiä, joilla ei Ruotsin skiniliikkeeseen verrattuna ole sanottavaa yhteistoimintaa. Norjassa uusnatsiliikkeessä mukana olijat ovat nuoria, jotka jättävät ryhmän täytettyään 20. Lisäksi mukana olevat nuoret edustavat niin koulutustasoltaan kuin muilta taidoiltaan keskimääräistä matalampaa tasoa. (mt.) Bjørgon (1997, 89) mukaan skinheadit ovat rasistisia, muukalaisvihamielisiä ja -pelkoisia nuoria, jotka eivät omaa yhtenäistä ideologista ja aatteellista perustaa, vaan ovat omaksuneet osia rasistisista, äärioikeistolaisista ja nationalistisista suuntauksista sekä luoneet yhteyksiä äärioikeistoa kannattaviin poliittisiin järjestöihin. Nämä ryhmät ovat Bjørgon mukaan paikallisia, eikä niiden poliittinen tai ideologinen sitoutuminen ole tarkoin määriteltyä. Ryhmät osallistuvat kuitenkin intensiivisesti ja JOHDANTO 23
24 määrätietoisesti toiminnan tasolla hyökkäyksiin pakolaisia ja turvapaikan hakijoita vastaan. Skinien rasistinen väkivalta oli vielä 1980-luvulla sekä Norjassa että Tanskassa runsaampaa kuin Ruotsissa, vaikka Ruotsin pakolaisten ja turvapaikan hakijoiden osuus väestöstä oli suurempi. Tilanne muuttui kuitenkin 1990-luvun alussa taloudellisen laskusuhdanteen ja monien mielestä turhan löysäkätisen pakolaispolitiikan tiedostamisen myötä. (mts ) Sittemmin Ruotsin äärioikeisto, uusnatsit sekä skinit ovat vahvistaneet elinvoimaansa, eivätkä liikkeet ole vertailukelpoisia Suomen vastaavien kanssa. Pikemminkin näyttää siltä, että Ruotsin skiniliike on yhdysvaltalaisten vaikutteiden seurauksena muuttunut aggressiivisemmaksi ja järjestäytyneemmäksi. Suomalaisella skiniliikkeellä on yhtymäkohtia Norjan uusnatsien kanssa. Niin Norjassa kuin Suomessakin liikkeet ovat paikallisia, eikä liikkeillä ole runsaasti kannattajia. Kummassakaan maassa skiniliike ei ole onnistunut rekrytoimaan tarpeeksi skinejä riveihinsä, eikä löytämään tarpeeksi tehokkaita ideologian levityskanavia Skinit Suomessa Skinit ilmaantuivat Suomen maaperälle 1980-luvun alkupuolella, jolloin raportoitiin heidän tekemistään hyökkäyksistä maahan tulleita vietnamilaispakolaisia vastaan. Nämä hyökkäykset tapahtuivat pääosin Etelä-Suomen kaupungeissa, joihin pakolaisia oli sijoitettu luvulle tultaessa skinit olivat levittäytyneet myös muihin kaupunkeihin, merkittävimpinä näistä on pidetty Turkua, Joensuuta, Kouvolaa ja Tamperetta (Luukka & Muukkonen 1997) luvun alku ja puoliväli ovat olleet skiniliikkeen vahvinta aikaa Suomessa. Tuolloin skiniliike kokosi joukkojaan onnistuen houkuttelemaan monia nuoria mukaan. Yleinen pelko skinejä kohtaan sai skinijoukon näyttäytymään vaarallisen kiehtovana yhteisönä luvulle tultua skiniliike on menettänyt kiehtovuutensa (mikä tapahtui jo edellisen vuosikymmenen loppupuolella skinien raa an väkivallan tultua tietoisuuteen), eikä skinien kantamia erikoisvarusteita ja merkkejä näy katukuvassa samalla tavoin. 24 PAHOJEN POIKIEN PIIRI
25 1.2.5 Skiniys poliittinen polarisaatioko? Alun perin englantilaisesta työväenyhteisöstä nousseet skininuoret olivat luokkataustaltaan työväenluokkaan kuuluneita, toisin sanoen heidän vanhempansa olivat työläisiä ja asuivat työväenluokkaisella asuinalueella. Nuorten pukeutumistyyli jäljitteli työmiesten vaatetusta höystettynä armeijahenkisyydellä (esim. Knight 1982), ja tällä pyrittiin ilmentämään työläisten niukkaa, asiallista, käytännönläheistä ja siistiä pukeutumista ja osoittamaan työväen kulttuurin arvojen kannattamista. Kuitenkin skinit siirtyivät äärioikeistolaisten riveihin sittemmin omaksumiensa aatesuuntauksien kautta. Nationalismi, fasismi ja etnosentrismi on yhdistetty poliittisesti oikeiston äärireunoilla oleviin, poliittisesti aktiivisiin toimijoihin (Pekonen 1999, 13). Toisaalta itse skinitaustainen George Marshall ei pidä skiniliikettä voimakkaan poliittisesti suuntautuneena, vaan asettaa skinien ulkoisen tyylin ensimmäiselle sijalle skiniyden ilmentämisessä (Marshall 1994). Entisissä sosialistisissa maissa skiniliike nousi kommunistisen järjestelmän kaaduttua ja uuden astuttua voimaan. Aikaisemmin skinejä ei ollut näkynyt, mutta järjestelmän väistyttyä skiniliike rantautui myös näihin maihin. (Puuronen 2001a.) Alun perin äärivasemmistolaisen yhteiskuntajärjestelmän nuoret olivat tuolloin valmiita liittymään äärioikeistolaisia arvoja, kuten antikommunismia suosivaan nuorisokulttuuriin. White Power -skinien ideologia on varsin lujasti sidoksissa rasistiseen, muukalaispelkoiseen äärioikeistolaiseen suuntaukseen. Perusajatuksena on ihmisten jakaminen rodullisiin ja kulttuurisiin kategorioihin. Jakoperusteena voi olla myös seksuaalinen tai poliittinen suuntautuminen sekä luokkatausta. Ideologiaan kuuluu olennaisesti rasismi, muukalaisvihamielisyys, antikommunistisuus, nationalismi, antisemitismi sekä fasismi. Näistä oikeistolaisista suuntauksista skinit ovat omaksuneet oman ideologiansa peruspilareiksi haluamiaan piirteitä. Vaikka skinejä ei välttämättä nähtäisikään voimakkaan poliittisesti suuntautuneena liikkeenä (Lindahl 2002), nähtävissä on nopea muutos toisesta äärilaidasta toiseen. Nyttemmin skinien tausta ei useinkaan ole työväenluokkainen, mutta aikaisemmin proletarianismisia arvoja kannattaneet nuoret suuntautuivat yllättävän nopeasti kapitalistiseen arvomaailmaan (Clarke 1976). Polaarinen muutos vasemmalta oikealle tapahtui nopeasti, eikä sen ymmärtäminen ollut helppoa. Mikä sai työväenluokkataustaiset nuoret sitoutumaan äärioikeistolaisiin arvoihin JOHDANTO 25
26 ja näihin rakentuvaan ideologiaan? Mahdollisesti poliittiseen polarisaatioon on vaikuttanut mitä suurimmassa määrin viha ajan poliittista järjestelmää sekä sen harjoittamaa yhteiskuntapolitiikkaa kohtaan. Labourarvojen kannattajien lapsista muotoutui kapitalismiin kiinnittyneitä, pakolaisvastaisia ja muukalaisvihamielisiä yltiönationalisteja. 1.3 Tielle skiniyteen miksi? Norjalainen, rasistisia ryhmiä tutkinut Tore Bjørgo (1997, ) on eritellyt nuorten rasistisiin ryhmiin liittymisen syitä. Hän nostaa esiin ensinnäkin sosiaaliset suhteet ja sanoo nuorten liittyvän rasistisiin ryhmiin ystävien, sisarusten ja muiden sukulaisten mukana. Nuoret voivat Bjørgon mukaan liittyä ryhmiin myös saadakseen turvaa esimerkiksi koulukiusaajilta ja löytääkseen kavereita. Lisäksi vaikuttimena voi olla halu saada yhteisön arvostusta osakseen. Toiseksi nuorilla voi Bjørgon mukaan olla ideologisia ja poliittisia tavoitteita, joiden vuoksi liittyä skineihin. Myös yhteiskunnalliset olosuhteet voivat olla liittymisen syy. Skini-ideologiaan keskeisinä kuuluvat puhtaan, valkoisen rodun vaaliminen, luonnollisuuden idea, rasismi ja viha, tarjoavat helposti omaksuttavia ja yksinkertaisia selityksiä maailman toimimiselle. (mts ; ks. myös Puuronen 1996.) Esimerkiksi pettyminen toteutettuun pakolaispolitiikkaan voi saada kiinnittymään rasistiseen ryhmään kuten skineihin. Joensuun poliisin kuulustelupöytäkirjasta (Poliisin esitutkintapöytäkirja 1998) löytyy turhautumiseen ja pettymiseen liittyneitä syitä skinien kertomina: Olen liittynyt skineihin siksi, että vastustan elintasopakolaisia, jotka tulevat tänne rahan takia. Vastustan myös huumeita. Katson, että elintasopakolaiset tulevat tänne vain rahan takia eivätkä halua tehdä työtä. Elintasopakolaisia tulee melkein joka maasta kuten venäläiset ja somalit. Vastustan pukeutumistyylilläni em. elintasopakolaisia enkä tule olemaan heidän kavereitaan. Kuulun skinien joukkoon voidakseni saada painostusta nykyistä Suomen pakolaispolitiikkaa vastaan. 26 PAHOJEN POIKIEN PIIRI
27 Kysymykseen miksi olen tullut skiniksi ovat syyt seuraavat: pidän Suomen pakolaispolitiikkaa liian löysänä. Se on pääsyy miksi olen skini. Edellä olevat syyt on kerrottu poliisin skinien kerhotiloiksi vuokraamaan huoneistoon tehdyn kotietsinnän jälkeisissä kuulusteluissa. Skinien poliisille kertomana vaikuttimena näyttäytyy voimakkaasti ulkomaalaisviha ja valtion harjoittama ulkomaalaispolitiikka. Kolmanneksi Bjørgo viittaa yksilöllisiin tekijöihin syynä rasistisiin ryhmiin hakeutumisessa. Skinien ulkoinen tyyli on omiaan provosoimaan ja herättämään huomiota. Alakynnessä olevat ja kiusatut etsiytyvät mahdollisuuksiensa mukaan osaksi pelottavalta vaikuttavaa nuorisokulttuuria saadakseen omaan olemukseensa varmuutta ja suojaa ryhmän taholta. Lisäksi aggressiivisuus, bodaaminen ja runsas alkoholin käyttö voivat kiehtoa nuoria ja saada pyrkimään mukaan toimintaan. (Bjørgo 1997, ) Väkivallan harjoittaminen ja vallan saavuttaminen voivat lisäksi tuottaa tekijälle nautintoa ja äärimmäisiä kokemuksia. Myös Suomessa skiniliikkeeseen liittymisen syitä on jossakin määrin pohdittu. Eräät opiskelijat ovat onnistuneet tavoittamaan muutamia skineihin kuuluneita sekä Helsingissä että Joensuussa. Kontulan lähiön skinejä haastatelleet Marita Muukkonen ja Panu Luukka pitävät skiniksi ryhtymisen syinä kaverisuhteita, identiteetin etsimistä ryhmästä, jengin tarjoamaa statusta sekä joillekin sitä, että jengi edustaa perheen korviketta. Lisäksi he nimeävät syyksi miehisen identiteetin rakentamisen ja lujittamisen maskuliinisessa alakulttuurissa. (Luukka & Muukkonen 1997; Lähteenmaa 1991.) Kolmea joensuulaista skiniä pro gradu -tutkielmaansa varten haastatelleet Hirvisuo ja Puhakka (1997) toteavat painavaksi syyksi skiniryhmään liittymisessä kavereiden vaikutuksen. Kaverit edustavat eräänlaista kokonaisuutta, josta ei voi erottautua eikä poiketa. Hirvisuon ja Puhakan mukaan nuoret osallistuvat toimintaan yhdenmukaisuuden paineen vuoksi, ja pelkäävät tulevansa kaveriensa leimaamiksi jäädessään syrjään. Leimaamista pidetään huonompana vaihtoehtona kuin laittomaan toimintaan osallistumista. (Hirvisuo & Puhakka 1997.) Niin Bjørgo kuin suomalaisetkin skinejä tutkineet nostavat kaveripiirin ja kavereiden vaikutuksen merkittäviksi syiksi skineihin liittymisessä. Bjørgo erittelee myös yhteiskunnallisia syitä, mitä suomalaiset skinejä haastatelleet eivät juuri tee. Tässä on tosin huomioitava edellä mainit- JOHDANTO 27
28 tujen haastattelututkimusten suppeus, mutta toisaalta skinien ollessa kyseessä, ei yhteiskunnallisten tekijöiden vaikutusta voi sivuuttaa. Skinien nousuun ja vahvistumiseen spatiaalisesti tietyllä alueella löytyy selkeitä yhteiskunnallisia vaikuttimia. Aktiivisimmillaan ja voimakkaana skiniliike näyttäytyy yhteiskunnallisena liikkeenä, joka legitimoi normien vastaista toimintaansa pyrkimyksellä poistaa yhteiskunnallisia epäkohtia ja ilmoittamalla puolustavansa yleisesti hyväksyttyjä ja tiedostettuja arvosidonnaisia asioita (Hilden 1999). Esimerkiksi jo 1960-luvun lopun Britanniassa lama ja työttömyys olivat koetelleet tiettyjä alueita, joissa skiniliike voimistui tiedostettujen yhteiskunnallisten epäkohtien vanavedessä. Skinit ovat omaksumansa ideologian avulla mahdollisesti luoneet itselleen helpon ja turvallisen maailmankuvan, joka on binaarinen (ks. Fangen 1998). Maailma näyttää yksinkertaiselta, kun se jaetaan mustaan ja valkoiseen, hyvään ja pahaan sekä likaiseen ja puhtaaseen. Nuoret tuntevat itsensä pelottomiksi muiden samoin ajattelevien joukossa, ja yhteisen ideologian avulla on helppo selittää ja oikeuttaa lainvastaista toimintaa. Mahdollisesti skiniys voisi näyttäytyä antiteesinä postmodernille, jatkuvassa liikkeessä olevalle, kertakäyttöisyyden nimeen vannovalle subjektille (ks. Bauman 1996). Pyrkiväthän skinit osoittamaan vastustavansa perheiden hajoamista, globalisaatiota, nopeita muutoksia sekä vanhojen traditioiden murenemista. 1.4 Skini-ilmiö ja Joensuun rasismi Joensuun kaupungissa alkanut ja nopeasti levinnyt skini-ilmiö on puhuttanut ja herättänyt kysymyksiä kaupungin rasistisesta ilmapiiristä. Tässä jaksossa kuvataan rasismin ja skiniyden syntyä Joensuussa. Lisäksi tarkastellaan rasistisen rikollisuuden kehitystä kaupungissa ja esitetään skinien omia perusteluja kannattamalleen ideologialle Pakolaisten saapuminen ja syntyneet ongelmat Joensuun kaupunkiin 1980-luvun loppupuolella saapuneiden vietnamilaispakolaisten läsnäolo synnytti mielenilmauksia, ja talojen seinäkirjoituksissa pakolaisia kehotettiin palamaan takaisin. Skinejä ei ole voitu 28 PAHOJEN POIKIEN PIIRI
29 nimetä kirjoitusten tekijöiksi, mutta kirjoituksia voi pitää merkkeinä rasististen aatteiden kytemisestä. Skinit ilmaantuivat kaupungin katukuvaan 1990-luvun alussa, jolloin kaupungin teollisuuslaitokset ja tuotantoelämä olivat laman kourissa. Samoihin aikoihin, kesällä 1991, Joensuun katukuva muuttui kaupungin lähistölle sijoitettujen somalialaisten pakolaisten vaikutuksesta. Pakolaisia saapui noin sadan somalialaisen lisäksi pienempiä määriä myös muualta, esimerkiksi Bangladeshistä (Puuronen 2001a, 17 18). Kaupungin aikaisemmin varsin homogeeniselta näyttäneen väestön ulkomuoto muuttui eri kansallisuuksien ja kulttuurien saavuttua kaupunkiin. Kaupungin katukuvan nopea muuttuminen herätti erilaisia reaktioita kantaväestön keskuudessa. Yksi näistä oli rasistisen ja muukalaisvihamielisen aatteen leviäminen kouluissa sekä nuorten vapaa-ajanviettopaikoissa. Aktiivisimmin aatteita kannattaneiden joukosta eriytyi oma ryhmänsä, joka oli pian tunnistettavissa skineiksi. Somalialaisten saapumisen ajoittuminen samanaikaiseen taloudelliseen laskusuhdanteeseen puhututti niin poliittisia piirejä kuin kansalaisia, ja keskustelun aiheet liittyivät muun muassa tapaan, jolla somalialaiset olivat saapuneet maahan (Venäjän kautta), heidän kulttuurinsa ja uskontonsa erilaisuuteen sekä heidän elinkustannuksiinsa (Sabour & Antikainen 1985). Kirjoittelut ja mielenilmaukset voidaan nähdä merkkinä pinnan alla kyteneestä rasistisesta asenteesta sekä muukalaispelosta, jota pienen kaupungin asukkaat ovat voineet tuntea vieraiden tultua kaupunkiin. Skiniryhmän muodosti noin kymmenen samalla asuinalueella asuvaa ja samoja kouluja käynyttä poikaa, jotka olivat hankkineet muukalaisvihamielisiä ja kansallismielisiä vaikutteita esimerkiksi tilatuista esitteistä ja lehdistä (Hirvisuo & Puhakka 1997, 69). Tutkija Vesa Puurosen (2001b) mukaan nämä vaikutteet oli omaksuttu ja ideologinen herääminen tapahtunut jo ennen skineiksi ryhtymistä. Lisäksi Puurosen mukaan yhtenä syynä skinien alakulttuurin omaksumiseen ovat olleet nuorisokulttuurien väliset ristiriidat, ja alakulttuurin avulla on pyritty erottautumaan niin tyylin kuin musiikkimieltymysten perusteella kilpailevista nuorisoryhmistä. Skinit ja somalialaiset ottivat yhteen syytetoimiin johtaneissa tappeluissa ensimmäisen kerran keväällä Seuraavan vuoden aikana esimerkiksi koulujen ilmoitustauluille ilmaantui rasistisia kannanottoja. Myös kaupungin alueella sijainneeseen Suomen Punaisen Ristin ylläpi- JOHDANTO 29
30 tämään pakolaisten vastaanottokeskukseen tehtiin polttopullohyökkäys. Vuonna 1993 skinijoukko oli kasvanut parinkymmenen hengen suuruiseksi ja järjestäytyi Suomen Isänmaalliseksi Liikkeeksi (SIL), jota yritettiin saada Yhdistysrekisteriin saman vuoden elokuussa. Hakemus kuitenkin hylättiin sen ilmeisen puutteellisuuden takia. (Puuronen 2001a, 18.) Yhteenotot suomalaisnuorten ja pakolaisten välillä lisääntyivät ja muuttuivat intensiivisemmiksi vuodesta 1993 vuoteen 1995, ja varsin vahvaksi organisoitumiseltaan kehittynyt skinijoukko oli pääosin näiden yhteenottojen toisena osapuolena. Väkivaltaisuudet kohdistuivat pääosin somalialaisiin pakolaisiin, jotka pian alkoivat osoittaa yhä vahvempaa vastarintaa. Osapuolet alkoivat varustautua erilaisilla lyömä- ja teräaseilla, ja tämän seurauksena kahakat muuttuivat entistä vakavimmiksi. Poliisin tilastojen mukaan vuosina Joensuussa tapahtui yhteensä 27 ulkomaalaisiin kohdistunutta rikosta, joista suurin osa (22) oli pahoinpitelyrikoksia (Kekomäki 1996, 2). Edellisessä ei kuitenkaan ole mukana mahdollinen ja hyvin ilmeinen piilorikollisuus. Lisääntyneet ja voimistuneet rasistiset väkivaltaisuudet herättivät myös median huomion, mistä kertoo erityisesti tuolloin polttopisteeseen noussut paikallisen koripalloseuran pelaajan saama julkisuus. Tummaihoinen pelaaja joutui skinien hyökkäyksen kohteeksi ja jätti niin Joensuun kaupungin kuin koko maankin ja palasi kotiinsa Yhdysvaltoihin. Tapauksesta raportoitiin myös pelaajan kotimaassa, ja Joensuun maine rasistisena skinikaupunkina voimistui. Myös Joensuussa ilmestyvät paikalliset sanomalehdet, maakuntalehti Karjalainen ja kaupunkilehti Karjalan Heili, uutisoivat skineihin liittyvistä tapahtumista 1990-luvulla. Harinen ym. (2001) ovat analysoineet edellä mainittujen lehtien skinejä koskevaa kirjoittelua vuosina 1995 ja 1998, jolloin kyseisissä lehdissä julkaistiin yli 350 kirjoitusta, joissa skinit vähintäänkin mainittiin. Suurimmassa osassa kirjoituksia skineihin suhtauduttiin kielteisesti, vaikka varsinkin yleisönosastokirjoituksissa myös skinit saivat äänensä kuuluville. Kaupunkilehti Karjalan Heili edusti jossakin määrin sallivampaa ja lievempää suhtautumista skini-ilmiöön ja skineihin kuin maakuntalehti Karjalainen. Katariina Kuurolan (1998) pro gradu -tutkielmassa on haastateltu sekä joensuulaisten nuorten (ei skinien) vanhempia että niin sanottujen ongelmanuorten kanssa tekemisissä olleita viranomaisia kasvatus- ja vastuukysymyksiin liittyen. Tutkimuksen kysymyksenasettelu sivuaa myös skininuoria yhtenä ongelmanuorten ryhmänä, ja varsinkin vanhem- 30 PAHOJEN POIKIEN PIIRI
31 pien käsitykset skineistä 1990-luvun loppupuolella ovat olleet huomionarvoisia. Vanhemmat ovat tulkinneet niin skinien ilmentämän väkivallan kuin lehdistön kirjoittelunkin liioitteluksi, joka on huonontanut Joensuun mainetta entisestään. Lisäksi vanhempien asenteet ja suhtautuminen ulkomaalaisiin olivat hyvinkin epäluuloisia, ja vastauksissa tuli esille pakolaisten ulkoisen olemuksen häiritsevyyden lisäksi vanhempien käsitys siitä, että pakolaiset elivät toimeentulotuen varassa ja nauttivat muista sosiaalietuuksista. Vanhempien käsitykset perustuivat kuulopuheisiin sekä silmämääräisiin itse tehtyihin havaintoihin, ei hankittuun tosiasiatietoon. Haastatellut viranomaiset katsoivat osasyynä nuorten järjestäytymiseen rasistisiksi ryhmiksi olevan vanhempien asenteiden, jotka nuoret heidän mukaansa olivat omaksuneet Rasistisen rikollisuuden määrällinen vaihtelu Joensuussa Vaikka skinien asenteet ja suhtautuminen ulkomaalaisväestöön, varsinkin pakolaisiin, olivat 1990-luvun loppupuolella varsin negatiivisia, poliisin tekemien selvitysten ja havaintojen mukaan rasistinen väkivalta väheni vuonna 1996, mutta lisääntyi jälleen seuraavana vuonna. Samalla myös skinien syyllistyminen väkivaltarikoksiin lisääntyi. Kohteena oli nyt maahanmuuttajien ja pakolaisten sijaan niin sanotut tavalliset kaupungin asukkaat. Poliisin mukaan rasistinen väkivalta Joensuussa on yhä vähentynyt 2000-luvulla. Rasistiset rikokset ovat olleet pääosin omaisuuteen kohdistuneita vahingontekoja, laittomia uhkauksia, solvauksia ja petoksia. Rasistisen rikollisuuden luonne näyttää muuttuneen väkivaltaisista hyökkäyksistä ulkomaalaisia kohtaan heidän omaisuuteensa kohdistuvaksi rikollisuudeksi. Poliisin tiedotteen ( ) mukaan vuonna 1999 Joensuun alueella tehtiin 9 rasistista väkivaltarikosta, vuonna 1998 rasistisia väkivaltarikoksia oli 15, ja vuonna 1997 niitä oli 20. Sisäasiainministeriön selvityksen mukaan ulkomaalaisen todennäköisyys joutua väkivallan kohteeksi Joensuussa vuonna 1999 oli 2,6 % ja edellisenä vuonna 2,9 %. Samanaikaisesti kaikkien Joensuussa asuneiden riski tulla pahoinpidellyksi oli 1,04 % vuonna Sisäasiainministeriön raportista ilmenee, että Joensuun kanssa samansuuruisissa kaupungeissa ulkomaalaisen riski tulla pahoinpidellyksi oli Mikkelissä 0,63, Lappeenrannassa 0,88 ja Vaasassa 1,68 prosenttia. (Poliisin tietoon tullut rikollisuus 1999, 30.) JOHDANTO 31
Nykyisessä suomalaisessa uusnatsitoiminnassa poliittiset uusnatsiryhmät ja natsiskinitoiminta liittyvät vahvasti toisiinsa ja mukana on ainakin kaksi
Natsiskenen läpivalaisu Nykyisessä suomalaisessa uusnatsitoiminnassa poliittiset uusnatsiryhmät ja natsiskinitoiminta liittyvät vahvasti toisiinsa ja mukana on ainakin kaksi uusnatsisukupolvea. Helsingissä